Bláskógabyggð minnir á að flugeldaskot geta valdið hræðslu meðal dýra og hvetur til þess að notkun flugelda sé takmörkuð við áramótin og þrettándann . Hér eru nánari leiðbeiningar , teknar af heimasíðu Matvælastofnunar : Áramótin nálgast óðfluga og minnir Matvælastofnun dýraeigendur á að huga vel að dýrum sínum á meðan á flugeldaskotum stendur . Slíkar sprengingar kunna að valda dýrunum ofsahræðslu og geta þau valdið slysum á sjálfum sér og öðrum við slíkar aðstæður . Hestar úti í haga eru sérlega í hættu . Óþarfi er að lýsa því hvað getur gerst ef flugeldum er skotið upp rétt hjá eða yfir fólki við útreiðar .